- Trebuie să pleci, Safa. - Gata!
Nu e evenimentul tău.
- Danya, gata! - Pleacă!
- Termină! - Spune-i să plece!
Ce necioplită!
Nu spun nimănui să plece. Cine vrea să plece n-are decât.
Chiar vorbim despre mașini?
Cui îi pasă cine ce mașină conduce?
Situația a scăpat de sub control.
- Să vă fie rușine! - Ești penibilă.
Foarte penibilă. De toată jena.
N-am auzit conversație mai stupidă!
Nu vreau să am astfel de prieteni.
Spune-i ei! Nu te uita la noi! Ea a început.
SAFA SIDDIQUI CASNICĂ
Asta nu mai e prietenie. E o glumă proastă.
O să închei petrecerea. Îmi pare rău.
Și o să plec. Nu-mi place ce se întâmplă.
Safa, în ritmul ăsta, o să rămâi fără prieteni.
Nu-mi pasă.
O să rămâi cu gențile Birkin și cu Lamborghiniul.
Ce ratată!
Safa a venit să-i distrugă evenimentul lui LJ, și a reușit.
N-are decât să stea singură cu energia ei toxică!
Șarpe alunecos!
Unii își doresc cu disperare să se integreze în societate.
Ajung să își închirieze stilul de viață.
Mașinile, ținutele, personalitățile…
După ce s-a întâmplat, am ieșit afară
și am decis să îl sun pe Fahad,
să văd dacă a existat vreo neînțelegere,
pentru că nu i-am cerut niciodată bani.
- Salut, frate! - Salut!
Ce faci?
Bine. Ascultă, trebuie să vorbești cu nevastă-ta.
A venit pusă pe scandal și, din senin, a zis…
„De ce-i ceri bani soțului meu?”
- Habar n-am, frate. - Ți-am cerut eu vreodată bani?
Nu știu ce s-a întâmplat. Nici n-am fost de față.
- Zi „da” sau „nu”! - E tot ce vreau să știu.
- Ți-am cerut bani sau nu? - Ți-am zis că nu.
Bliss m-a luat prin surprindere, fiindcă n-a folosit niciodată cuvântul „bani”.
Bine, frate.
Voiam să aud asta din gura lui Fahad, dar asta ne va afecta relația.
LUX DE DUBAI
PROPRIETATEA LUI HASSAN ȘI A MONEI
Azi organizez un brunch la mine acasă și i-am invitat pe Kris și Brianna.
MONA KATTAN ANTREPRENOARE
Mama lui, Gilda, e în oraș.
Vin și Zeina, Hanna, mama și tatăl meu.
- Cum ți se pare decorul? - Îmi place.
Mă bucur că ai venit.
Mersi de invitație. Mă bucur să-ți cunosc prietenii.
Mersi, mamă.
Când le prezinți părinților prietenii tăi, vă mai apropiați.
Mă bucur că au venit.
Ai ratat petrecerea pentru pace de ieri.
- Zău? - Da.
- A fost… interesant. - Distractiv?
A început frumos, dar, dintr-odată,
- …s-a dezlănțuit haosul și… - Da.
- …a scăpat de sub control. - Cine?
Safa era supărată pe LJ din cauza celor întâmplate…
- A venit și Safa? - Da.
- A venit la final. - Chiar la final.
Mă bucur că Safa s-a dus.
Cred că s-a dus să lămurească lucrurile.
Ebraheem a încercat să fie drăguț, dar n-a ieșit bine.
A zis: „Ce-ar fi să le împăcăm pe Safa și pe Danya?”
Apoi nu știu ce s-a întâmplat. Mi s-a șters memoria. Nu pot…
- A fost stupid. - Intens.
S-a terminat brusc. LJ a încheiat petrecerea și am plecat.
Serios?
Cred că unii au fost provocați
de prezența Safei și și-au dat arama pe față.
Apropo de Safa, ați mai vorbit?
- Cum mai sunteți? - Am vorbit și…
Am nevoie de timp.
Când vrei, anunță-mă dacă pot să te ajut!
Vreau doar să accelerez
reuniunea „Farha-Marha”.
Haideți să vorbim despre viitor! Kris, deja sunteți căsătoriți de un an?
- Da. - Cred că e timpul să faceți un copil.
Brianna își dorește un copil. Și eu îmi doresc.
- Sperăm. - Da.
Știu că mama și Brianna vorbesc despre…
Da, deci…
…anumite chestii în care nu mă bag. Aveți cumva oțet?
Avem o grămadă de oțet.
Gilda, mama lui Kris, mi-a zis cum să facem s-avem băiat.
Există un moment anume
și trebuie să faci anumite lucruri cu bicarbonat de sodiu.
Dar nu mai era plăcut.
- Dacă vrei fată, oțet. - E pentru fete?
- Bicarbonatul e pentru băieți. - Serios?
Da.
Sunt multe de făcut în cazul acestei metode și deja eram stresată.
O să mă bucur de orice ar fi.
În arabă spunem: „Ce e mai scump decât copilul tău?”
„Copilul copilului tău.”
- Exact. - Asta spunea tata.
- Da. - Așa e.
„Lib al lib”, în Irak.
- Adică „sămânța seminței”. - „Sămânța”, da.
Când plecați la Los Angeles?
- Mâine. - Înseamnă că-mi ratați evenimentul.
- Ce trist! - Știu, scuze!
O să fie frumos. Sunt foarte entuziasmată.
E prima lansare Kayali, brandul meu de parfumuri,
de când am decis să devin mai independentă,
și mă bucur că o să participe toată lumea.
Sunt entuziasmată.
CASA LUI EBRAHEEM
E ultima seară dinaintea nunții,
și mama e cea mai importantă persoană cu care să o petrec.
- Ești entuziasmat? - Am emoții.
Vreau să iasă totul perfect. Nu vreau probleme.
Da.
Nu pot să descriu în cuvinte ce simt
când mă gândesc c-o să-mi petrec viața
cu persoana care mă merită.
Ești pregătită să se mute nora ta în această casă?
Aștept asta de mult.
Orice ar fi, tu vei fi mereu prima doamnă.
- Prima ta iubire. - Mami!
Mă bucur pentru tine.
Faptul că fiul meu se căsătorește nu schimbă nimic.
Dintotdeauna am fost apropiați. Tot are suflet de copil.
Nu mă deranjează deloc.
Am o mică surpriză pentru tine. Poze!
Poze?
Am vrut să petrecem seara depănând amintiri,
așa că am scos pozele din copilăria mea.
- De ce plângeam? - Erai invidios.
S-a întors roata. Mai știi prima mea afacere?
- Cu Ameer. - Wheelies, da.
Se zice: „O poză face cât o mie de cuvinte.”
Pentru mine valorează mai mult de un milion.
Când eram mic, mi s-au întâmplat anumite lucruri.
Am fost hărțuit foarte mult la școală.
Când eram mic, copiii își băteau joc de mine.
Spuneau: „Ebraheem e băiatul mamei.”
Nu-mi place să mi se zică:
„Ebraheem, cămașa de pe tine nu e de bărbați.”
De ce oamenii nu pot să poarte ce vor?
Nu ți-am zis ție sau tatei… Nu am zis nimănui, fiindcă am văzut
că oamenii se folosesc de întâmplările traumatizante
pentru a putea spune:
„Sunt așa fiindcă mi s-a întâmplat asta.”
Da.
Mi-am amintit asta când m-am uitat la poze.
E în regulă, dragul meu.
M-am folosit de bullying ca să mă motivez.
Nu mă las afectat de nimic.
Nu te gândi la asta!
Gândește-te doar că a trecut și nu te mai afectează!
Nu te mai poate răni.
Ebraheem se emoționează când se gândește la ce i s-a întâmplat,
dar asta nu îl împiedică să aibă succes.
Nu-mi imaginez viața fără tine.
Ebraheem, știi ce? Faptul că te căsătorești nu schimbă nimic.
Tot vei fi în sufletul și în mintea mea.
Nu e ca și cum pleci undeva. Doar îți îmbogățești viața.
Seara petrecută cu mama mea
a fost cea mai frumoasă petrecere de burlac.
CASA LUI FAHAD ȘI A SAFEI
Astăzi, Fahad pleacă în India.
Sunt foarte supărată. Urăsc perioadele când pleacă.
- Nu pot să cred că pleci! - Am treabă, iubito.
E prea mult. De fiecare dată când pleci,
lipsești luni întregi. Copiii sunt mici.
- Vrei să te muți în India? Vii cu mine? - Nu.
Ți-am spus că nu se pune problema.
Nu înțeleg de ce insiști să mă mut acolo. Nu vreau.
E foarte greu să te muți când ai copii.
Trebuie să mă gândesc la ei și la stabilitatea lor.
Îmi place India și îmi place să merg acolo,
dar nu ne putem perturba viețile.
E prea mult să se aștepte să ne plimbăm dintr-o parte în alta.
Ai reparat casa de la fermă?
- O să văd în ce stare e. - Ai zis că o s-o repari.
Nu pot să rezolv nimic de aici.
Avem o casă la fermă.
Plănuim să o renovăm, pentru că nimeni nu s-a ocupat de ea
de când a murit mama. Vrem s-o readucem la viață.
Poate le ducem acolo pe Alina și Ayana să-și facă propriile amintiri.
Având în vedere tot ce se întâmplă, mă simt…
N-am rezolvat nici măcar situația cu Zeina.
- Și… - M-am văzut cu ea.
Mi-a spus că o să vorbiți. Dă-i timp!
- Nu-mi place! - Nu poți să pocnești din degete.
Nu-mi place să aștept și nici că pleci.
Mă simt foarte copleșită.
Fahad pleacă, n-am rezolvat problema cu Zeina…
Mă simt foarte singură și vulnerabilă.
Acolo am pantofii.
Am aruncat o privire. Să văd dacă e ceva suspect.
Ce faci?
Verificam.
Trebuie să fii precaută și să verifici. Mai ales bagajele.
- Ești dubioasă. - Ba nu.
Îți verificam lucrurile. E dreptul meu de soție.
E ciudat când se poartă așa.
Nu știu ce caută. Habar n-am.
O să mă operez în lipsa ta.
Anumite lucruri…
pe care ți le zic să nu le faci, nu le faci. Nu există compromis.
Vreau să mă operez.
O să mă facă fericită. Vreau să fie de acord.
- Eu ți-am zis să nu te duci în India. - Dar merg să muncesc!
Te comporți răutăcios.
Dacă nu e o nevoie medicală, nu e necesar. Problema e aici.
Nu trebuie să schimbe altceva.
- Nu vreau să pleci. - Nu, îngeraș! Nu spune asta!
Pot să vin și eu?
Alina e prințesica lui Fahad, iar el e regele ei.
Îl iubește la nebunie.
Când lipsește câteva zile, săptămâni sau luni,
e greu, pentru că trebuie să îi distrag atenția
și s-o fac să uite, și e foarte dificil.
- Cine e prietena lui tati? - Eu.
Da. Ești supărată, îngeraș? Uită-te la mine! Hai jos!
- Suntem cei mai buni prieteni. - Da.
Nu e ușor să am familia în Dubai
și să trebuiască să plec în India.
- Te iubesc. - Și eu te iubesc. Ai grijă!
Îmi trebuie un echilibru.
ABU DHABI - EMIRATELE ARABE UNITE
Astăzi este cea mai importantă zi din viața mea.
E nunta mea.
Nunta trebuie să aibă loc în Abu Dhabi. E orașul natal al soției.
Mi-am invitat prietenii la nuntă, inclusiv pe Kris,
dar nu a putut să vină. E plecat.
E ziua cea mare.
Ebraheem se căsătorește și suntem foarte entuziasmați.
A venit mirele. Felicitări!
Conform tradițiilor noastre din EAU și din Golful Persic, la nunți,
femeile stau într-o zonă separată.
Să fiți binecuvântați!
Tu ții casa, ea face copii!
- Mulțumim. - Mă bucur.
Mulțumesc!
Soția ta are o slujbă serioasă, nu?
- Lucrează în… - Finanțe.
Cum o să vă descurcați cu copiii?
Când o să fie însărcinată, o să demisioneze.
Eu și Mona ne înțelegem în majoritatea privințelor.
Cred că acum vrea să amâne să facem copii.
E îngrijorată din multe motive, printre care și munca.
Noi am făcut deja copii, și acum soția mea vrea să înceapă munca.
Avem cu toții niște soții ambițioase, nu?
Dar cred că e important să vedem unde se încadrează
acea ambiție în planurile noastre și cred că trebuie
să stabilim totul dinainte,
pentru a preveni apariția acestor probleme.
M-am bucurat că am stat cu prietenii mei
și am discutat despre problemele care apar în căsnicie.
Dar ziua de azi e despre tine
și te susținem, orice s-ar întâmpla.
Nunta era pe cale să înceapă.
Eram entuziasmat. Toți au așteptat nunta cu nerăbdare.
Am venit să-i sărbătorim pe Ebraheem și Hamdah.
Abia aștept! Ador evenimentele fericite, nunțile și reuniunile.
Am ajuns la cea mai frumoasă nuntă
și abia așteptăm să-mi sărbătorim cel mai bun prieten.
- Uau! - Ce frumos!
E în stilul lui Ebraheem. Alb și negru… Nu?
Vreau s-avem doar evenimente fericite.
- Sperăm. - Ai ratat petrecerea lui LJ.
Am sunat-o imediat pe Lojain să-i spun ce s-a întâmplat.
I-am povestit tot.
Slavă Domnului
că n-am fost de față la evenimentele de care am auzit.
Sincer, cred că Safa a încercat
să fie amuzantă cu ținuta din piele de șarpe.
Nu. Cum a venit, a atacat-o pe LJ de parcă ar fi zis: „Am venit.
„Vreau să stric evenimentul.”
Oamenii ar trebui să-și rezolve problemele în particular.
Când suntem în grup,
nu e momentul potrivit să spui: „Uite ce ai zis!”
- Provoci probleme. - A luat amploare.
Lucrurile s-au aprins foarte repede. Mă gândeam: „Ce se întâmplă?”
Mona încerca să justifice ce a făcut Safa,
dar e greu să îți aperi prietena când a greșit atât de tare.
Safa are o problemă.
Se crede singura fată bogată din lume.
Dar nu e.
Prin comportamentul ei, Safa arată că uită că stă cu oameni
cărora nu le lipsește nimic în viață și care sunt foarte bogați.
Nu ar trebui să vorbim așa despre oameni.
Haideți să nu începem!
- Așa e. - Suntem la nunta
celui mai bun prieten al tău. Ne distrăm.
- Exact. - Ajunge! Faptul s-a consumat.
Suntem la petrecerea lui Ebraheem și a lui Hamdah.
Ar trebui să ne distrăm, nu doar să ne prefacem.
Mireasa a intrat cu mare alai.
- Ebraheem, ia-ți soția! - Frate!
- Acum o iau? - Fugi!
Mă duc să-mi iau soția!
M-am dus cu tatăl meu, cu unchiul și cu fratele miresei,
s-o văd pentru prima dată în rochie de mireasă.
Când vine mirele, se face un anunț
ca femeile să-și pună hijabul, dacă e cazul.
A fost o nuntă ca-n povești.
Simt că am așteptat o viață întreagă să se însoare.
Ce bine arată împreună!
Să fie binecuvântați!
Când am dansat și am văzut iubirea și fericirea din ochii ei,
mi-am dat seama că aceasta e soția mea și va fi mama copiilor mei.
Toată viața am visat la această zi și a fost perfectă.
Să fiți binecuvântați și fericiți!
Am dansat toată noaptea, am mâncat mâncare delicioasă, dulciuri,
și i-am sărbătorit pe Ebraheem și pe Hamdah.
DUBAI - EMIRATELE ARABE UNITE
Azi mă duc la Mona,
unde vor fi și soțul ei, Hassan, și Lojain Omran.
Mă simt cea mai apropiată de acest grup. Mona, Hassan, LJ. Atât.
Vă mulțumesc că ați venit.
Simt că m-am apropiat de LO și LJ
și am decis să le invit la mine acasă,
ca să discutăm despre lucruri care contează pentru mine.
- V-ați distrat la nuntă? - Da.
- A fost frumos. - Distractiv.
Eu m-am căsătorit de trei ori și n-am purtat niciodată rochie albă.
Serios?
Mereu spun: „Când se mărită, nicio fată
„n-ar trebui să rateze șansa să poarte rochie albă.”
Mi-a părut rău când am auzit că LO n-a purtat rochie albă.
Cred că toate femeile
trebuie să sărbătorească acest moment cu o ședință foto.
Lojain, cum e să ai copii
și să fii ocupată cu cariera?
Simți că te-a tras în jos?
- Că nu te-ai putut concentra? - Deloc.
Am născut-o pe fiica mea când aveam 17 ani.
- Uau! - Da.
Pe fiul meu l-am născut la 19 ani, în timp ce dădeam bacalaureatul.
Dar mentalitatea mea era că nu mă poate opri nimic.
Trebuia să termin liceul, să intru la facultate…
Te-ai simțit mai motivată după ce ai născut?
Când ai copii, se schimbă felul în care percepi responsabilitățile,
perspectiva asupra ta și a vieții.
- Așa e. - Pentru mine, a fost o provocare.
M-a făcut mai puternică și m-a format.
Și, slavă Domnului, sunt foarte mândră.
Pentru ce nu ai fost pregătită?
Nu ești pregătită sau nepregătită.
- Pur și simplu se întâmplă. - Poți să repeți?
Îmi place să mă pregătesc pentru tot.
Nu se schimbă nimic. Totul va fi la fel.
- Vei avea o nouă binecuvântare. - Viața va fi mai frumoasă.
- Să sperăm, iubitule! - Totul sună foarte bine.
Sună foarte bine.
Cred că avem multe de învățat înainte să ne apucăm de făcut copii.
Și Hassan trebuie să învețe să schimbe scutece.
Știi ce? Am plănuit ceva dinainte.
- Da. - Hai să testăm!
- Da. - Doamne!
Hassan e nerăbdător să fie tată, dar mai are multe de făcut.
- Eu eram. - Ce rapidă ai fost, Mona!
I-am adus lui Hassan un bebeluș drăgălaș care tocmai făcuse treabă mare.
E timpul să învețe cum să schimbe un scutec.
Doamne! Bine.
- Ăsta sigur nu e copilul meu. - Iubitule, nu așa se ține un bebeluș.
Mi se face rău când mă gândesc cum a ținut bebelușul.
Dacă știam c-o să se întâmple asta, m-aș fi uitat la un tutorial…
- Nu. - …înainte.
- Nu așa. Pe dedesubt. - Nu așa.
- Pe dedesubt? Așa? - Da.
- Pe sub fund.
- Nici nu poate să schimbe un scutec! - Nu!
Nu! Nu așa! Nu! Ai făcut totul… greșit. Nu!
Hassan a dat-o în bară.
Dacă Mona voia să facă un copil, acum o să renunțe de tot la idee.
Nu pot să iau în serios acest bebeluș european fals.
- Cine te lasă să atingi un bebeluș real? - Dar e de jucărie!
Mă concentrez pe scopul final, nu pe lucrurile intermediare.
După ce s-a terminat șarada, am luat bebelușul, l-am pus la loc…
M-am cărat repede.
E o binecuvântare când soțul tău ți-e alături.
Totul devine complet. Eu n-am avut parte de asta.
În cazul meu, la o lună după ce s-a născut Lana,
soțul meu a decedat.
Da.
Mereu mi-am imaginat că o să fiu cu soțul meu și o să ne creștem copiii.
Au trecut șapte ani… de când mi-am pierdut soțul.
Dar cred că trebuie să trec peste asta.
Trebuie să încep de undeva dacă vreau să avansez în relația mea.
Sunt împreună cu Hasnain de ceva vreme.
Avem o legătură foarte specială,
chiar dacă nu e ușor să avem o relație la distanță.
- Ce simpatică e! - Da.
- Îi pregătesc o surpriză. - Ce anume?
Lucrez de un an de zile la asta. Să sperăm că iese!
Doamne, am emoții. Cred că știu despre ce vorbești.
- Poate. - Sigur.
LO e extrem de drăguță,
deci orice surpriză pregătită de ea sigur o să fie frumoasă,
bine gândită și uimitoare.
După ce DJ Bliss m-a rugat să cânt o melodie cu el pe scenă,
urmează să mă întâlnesc azi cu el la studio
ca să vedem cum sună vocea și versurile.
- Bună! - Bună, LJ!
- Ce faci? - Ce faci? Ești bine?
Uite pe cine am adus! Mi-am adus pisicuța.
Ce faci, Lucky? L-ai adus într-o geantă Birkin?
Nu puteam să-l las singur. Nu era nimeni acasă.
Bietul Lucky!
Era singur acasă și se uita la mine
și făcea o mutră adorabilă.
Așa că am decis să-l iau cu mine.
- Cum merge? Cum merg pregătirile? - Bine.
- Am găsit o piesă bună. - Serios?
Ar fi frumos dacă am avea ceva fresh, tineresc…
- Da. - …plin de energie.
Hai să ascultăm câteva…
- Îmi place. - Îți place?
Ai mai fost în studiouri?
- E prima dată. - Da?
- E o premieră pentru toate. - N-o să fie ultima.
E ceva nou pentru mine și am emoții,
fiindcă nu știu cum o să sune vocea mea.
Pune-ți căștile! O să-ți testez vocea de pe partea cealaltă.
- Doi, zece, doi, zece. - Mă auzi, nu?
- Da, te aud. - Bun. Să aud niște…
Mai mult.
Să zburăm Să zburăm sus
Am terminat proba.
- Avem mult de muncă. - E un început bun.
Important e să ne asigurăm că toată lumea se distrează.
Da.
Cred că LJ și-ar dori să fie artistă, deci sunt foarte entuziasmat.
HOTELUL ATLANTIS
Astăzi îi sărbătorim pe tinerii căsătoriți.
Am organizat prânzul de după nuntă
pentru prietenul meu, Ebraheem, la care participă prietenii și familia.
Mă bucur să-i văd pe Ebraheem și Hamdah după nuntă.
Sper s-o cunosc mai bine. E simpatică.
- Ce mai faceți? - Foarte bine.
- Sunteți nerăbdători să-i sărbătorim? - Da.
- Salutare! - Bună!
- Bine ai venit, mireasa noastră frumoasă! - Felicitări! Ce faci?
Pot să spun ceva? M-am săturat să-l sărbătorim pe Ebraheem.
Am fost la Al Ula, la nuntă, și acum suntem la prânz.
Mai urmează altceva?
Vreau să-i felicit pe Ebraheem și Hamdah pentru noua lor aventură.
„Niciun om să nu despartă ce a unit Dumnezeu!”
Să vă amintiți mereu această zicală!
Eu și Marwan, slavă Domnului, suntem împreună de opt ani
și suntem cei mai fericiți…
Nu cei mai fericiți. Toate cuplurile au…
E normal.
Nu le da impresia că în căsnicie e totul lapte și miere!
Nu cred că există căsnicii perfecte.
Înveți din greșeli și din ce faci bine.
În cele din urmă, găsiți o zonă de mijloc în care vă respectați.
Și atunci vă înțelegeți.
Am decis să fac un anunț în timpul acestui prânz minunat.
Fiind o femeie foarte independentă… Soțul meu știe asta.
Îmi place să lucrez. Îmi place să-mi câștig banii,
așa că eu și Ebraheem deschidem Besties Café.
Vă dau binecuvântarea mea. Vă urez succes.
Să facem ca Besties Café să fie cea mai bună…
Mă bucur că își deschide afacerea,
atâta timp cât face ce trebuie acasă.
- Bate palma! - Mă gândeam: „Stai…”
În sfârșit, Bliss ne-a dat binecuvântarea lui,
și a fost cea mai frumoasă senzație din lume.
Vă spun un secret.
Lucrez la altă afacere.
Bliss habar n-are. Nu știu cum o să reacționeze.
Am emoții în legătură cu reacția lui.
Dumnezeule!
Stând aici, mi-am amintit de nunta mea cu Hassan
și de tot procesul de căutare a partenerului potrivit…
- Nu e ușor. - Nu e ușor deloc.
Mai ales acum.
- Da. - E foarte dificil.
E greu să-ți găsești partenerul potrivit.
Și, când găsești pe cineva pe care-l consideri potrivit,
nu ai nicio garanție. Niciodată.
Prima dată, eu am intentat divorțul. Aveam 18 ani și eram însărcinată.
Majoritatea femeilor n-ar spune: „Divorțez.”
Ar spune: „Ce o să zică lumea? Ce o să zică familia?”
„Cum rămâne cu copiii mei?” Dacă nu ești fericită…
Eu m-am gândit la mine și la cum va fi când copiii mei vor crește
și vor vedea că părinții lor sunt nefericiți. Ce viață e asta?
În urma divorțului, copiii nu au locuit cu mine.
Au fost multe probleme. S-au implicat ambele familii.
A fost o situație foarte urâtă.
Temându-mă pentru copiii mei,
am cedat custodia temporar.
De ce se căsătoresc bărbații de patru ori?
Își găsesc aleasa de patru ori?
- Situația fiecăruia e diferită. - Soțul meu s-a căsătorit de trei ori.
Deci e normal.
- Vreau să explic. - Dar de ce?
Poligamia a existat dinaintea islamului.
Islamul a impus limita de patru neveste
- …cu condiția să fii corect. - „Condiția.”
Trebuie să fii corect față de fiecare soție, și e imposibil.
Ți se permite, dar, în același timp, nu.
Islamul ne permite să avem patru soții.
Desigur, există anumite condiții.
De exemplu, dacă soția ta nu poate să facă copii,
ai voie să te căsătorești cu a doua soție și să faci copii cu ea.
În acest caz, există un acord între ambele părți.
Îmi pare rău, dar musulmanii de aici care au patru soții…
- Nu sunt corecți. - Da.
Nu respectă condițiile. Scuze!
Nu mă opun niciunui aspect al legii Șaria.
Dar există condiții ca să ai patru soții.
Dar majoritatea bărbaților
din societate care au mai multe soții
o fac pentru că nu se satură.
Se gândesc: „Ar trebui să mănânc doar kabsa?”
„O să mănânc într-o zi kabsa și, a doua zi, spaghete.”
Pot să îi răpesc două minute pe Ebraheem și pe Danya? Vă rog.
- Revin. - Bine.
După ce s-a întâmplat cu Safa,
poate că e timpul să-mi reiau misiunea de pace.
Haideți să vedem dacă pot să-i conving pe Zeina și Ebraheem să vorbească!
O să deschid subiectul să văd ce zic.
Ascultați, ați observat cum Safa a distrus totul?
De fapt, ea e cauza tuturor problemelor.
Știu că a avut loc un incident între voi și Zeina,
dar, dacă e să fim oameni buni și să facem pace,
să facem pace cu cine trebuie.
Și mă gândeam…
să facem pace cu Zeina mai întâi.
Nu mă deranjează să fac pace. Nu-mi place să am dușmani.
Cu toate acestea, nu o să-mi sacrific demnitatea.
Și eu sunt dispusă.
Dacă vine să vorbim, o să vorbesc cu ea cu drag.
Sunt dispus să reîncep o relație de pace cu Zeina.
Ajunge! Nu merită, serios.
- Pot să merg la ea… - Vorbește cu ea!
O să vorbesc cu ea.
- Dacă o vezi mâine la evenimentul Monei… - E o șansă…
…poți să-i spui: „Putem să rezolvăm asta?”
Cineva trebuie să-i zică.
Mâine mergem la evenimentul Monei.
Îi aducem împreună, îi facem să vorbească. Trecem peste.
M-a sunat Mona și mi-a zis:
„Hai să te scot la o plimbare să te binedispun!”
Nu știu unde mergem.
- Bună! - Bună, frumoaso!
- Ce faci? Mă bucur să te văd. - Ce faci? Bine.
- Mi-ai lipsit. - Ce mai faci?
Sunt mai bine acum.
Ultima dată am vorbit cu Zeina la mine acasă
și mi-am dat seama din vocea ei că îi e dor de Safa.
- Ce se întâmplă? - Te ducem într-un loc special.
Serios? Unde mergem?
- Îți zic imediat. - Bine.
În seara asta îi fac o surpriză Zeinei.
O duc acasă la Safa. Trebuie să se împace.
Ce ai mai făcut?
Am fost ocupată cu pregătirile pentru petrecerea de lansare.
E cel mai mare risc pe care ni l-am asumat pentru Kayali.
Să sperăm că iese bine!
Unde mă duci?
Te duc acasă la Safa.
E vreun buton de evacuare?
Ce vrei să evacuezi? Pe mine?
Preț de o secundă, nu m-am simțit pregătită,
dar cred că mi-am acordat suficient timp
ca să pot să rezolv problema cu Safa. Îmi lipsește.
Urăsc situația asta. Mă stresează.
Chiar îmi doresc să vă vedeți,
și am zis să grăbesc lucrurile.
Mulțumesc că ai preluat inițiativa.
Mona știe ce înseamnă prietenia. A avut intenții bune.
Am ajuns.
CASA LUI FAHAD ȘI A SAFEI
Am ajuns acasă la Safa și o las pe Zeina să intre singură.
Consider că oamenii trebuie să-și rezolve problemele între patru ochi.
Am fost surprinsă, dar m-am bucurat mult s-o văd la ușă.
- Vino! - Nu, intră!
Nu. Hai să stăm aici!
- Vino! Mergem în casă. - Copiii dorm? Hai!
Ia loc! E în regulă.
- Ce faci? - Uau, ce confortabil!
Ce faci?
E noaptea târziu și urmează să mă bag în pat,
iar acum îmi spune să stau pe jos.
Din când în când, e bine să mai atingi pământul.
- Mi-a fost foarte dor de tine. - Am suferit mult în lipsa ta.
Pentru că nu am mulți prieteni,
îmi iubesc mult prietenii pe care-i am și mă bazez ei.
Ce-ți veni? De când reacționezi atât de tranșant?
Am fost supărată, dar, totuși…
voiam să…
te gândești foarte bine la ce s-a întâmplat,
pentru că vreau să evităm astfel de situații pe viitor.
Cred că mi-am acordat cât timp era nevoie ca să trec peste
și ca să revenim la normal.
- Mă bucur că ai luptat pentru noi. - Știi că te iubesc, nu?
Și nu ești doar o prietenă. Ești sora mea.
A fost o discuție frumoasă
și, sincer, a fost plăcut. Mi-a lipsit.
- Fahad a plecat în India. - A plecat? Mi-a zis că urma să plece.
Sunt foarte tristă. Nu-mi place când pleacă.
Mă simt foarte singură.
Urăsc când Fahad pleacă.
După naștere, hormonii mei nu au revenit la normal.
Vreau mai multă… dragoste.
Încearcă să mă convingă să mă mut.
O să mă înlocuiești cu o Farha indiană?
Farhana.
O să ne asigurăm că toată lume știe că s-au întors
Farha și Marha.
- Îți imaginezi marea revenire? - Ce revenire?
Vrei să aterizăm cu parașuta? Cu elicopterul?
Te iubesc. Mi-a fost dor de tine. Mersi.
- Și eu. - Te iubesc mult.
Farha și Marha s-au întors!
CENTRUL FINANCIAR INTERNAȚIONAL DUBAI
Astăzi are loc lansarea noului meu parfum.
Da!
E prima noastră lansare de când le-am spus tuturor
că vreau să devin mai independentă.
Sunt foarte entuziasmată, dar simt și multă presiune
să întrec toate așteptările.
Mă bucur când văd o femeie de succes independentă și puternică.
Trebuie să împărtășim acest moment fericit cu Mona
și s-o sprijinim.
Bună, dragule! Ce faci? Mă bucur să te văd.
Ce mai faci?
Am invitat pe toată lumea.
Am emoții, pentru că ultima dată când ne-am reunit cu toții n-a ieșit bine.
Sper ca astăzi toată lumea
să mănânce înghețată, să miroasă parfumul și să facă poze.
- Ce frumos e decorul! - Foarte. Slavă Domnului.
Întotdeauna ajung la timp, dar acum am întârziat,
fiindcă vreau să intru în stil mare.
Suntem Farha-Marha.
- Bună! - Bună!
- Salutare! - Bună!
Parcă veniseră Raya și Sakina.
- S-au întors Farha și Marha! - Ne-am întors! Da!
Bun-venit, fetelor!
Credeau că pot să ne separe, nu? Mai gândiți-vă!
Mă bucur mult că ați venit împreună și că v-ați împăcat.
Mulțumim că ne-ai dat imboldul final.
Mă bucur că acel imbold a ajutat-o pe Zeina să se împace cu Safa.
Vreau să închin acest pahar
ca să vă mulțumesc tuturor că-mi sunteți alături
în celebrarea acestui moment. Pentru fiecare dintre voi
și pentru faptul că Farha și Marha s-au împăcat!
Da!
Am văzut că Danya nu a ridicat paharul când a auzit „Farha și Marha”.
- Pentru Farha și Marha! - Noroc!
Cui îi pasă? Bravo vouă!
Pot să spun ceva?
- Desigur. - Oricând.
Mă bucur că sunt aici cu ocazia acestui eveniment
și mă bucur să văd că Zeina și Safa s-au împăcat.
- Farha și Marha, ne-ați lipsit. - Mulțumim.
Și vreau să știți că n-am avut intenții rele
când am spus ce am spus atunci. N-o să mai fac niciodată așa ceva,
chiar dacă uneori am tendința să spun lucruri fără să gândesc.
Dar mi-am învățat lecția.
Contează mult pentru mine că spui asta…
Știi că te iubesc.
…în fața tuturor. Îți mulțumesc mult.
Când îți ceri scuze, nu e vorba despre curaj sau încredere în sine.
E vorba despre conștientizare. Felul în care LJ a gestionat situația…
- Farhana, ai ceva de spus? - Doamne!
Nu am intenționat să facem asta.
Credeam că o să fie ceva amuzant,
că o să te calmezi, nu că o să pleci așa.
Te rog, data viitoare să nu mai pleci așa!
Să nu mai faceți asta!
Acestea fiind zise, hai să facem o poză!
Vreau o poză de grup. Suntem o familie fericită. Haideți!
Sunt încântată de cum a ieșit.
Evenimentul e minunat. Au venit toți prietenii mei.
Contează enorm pentru mine că au venit să mă sprijine.
Bună tuturor!
Vreau să țin un discurs și să vă mulțumesc că ați venit.
Visul meu nu ar fi devenit niciodată realitate
dacă n-aș fi fost aici, în Dubai.
În Dubai, visurile devin realitate.
Sunt recunoscătoare și vă iubesc.
Noi te iubim și mai mult!
Acest eveniment mi-a întărit încrederea și mă face să îmi urmez planul
de a fi mai independentă și de a mă concentra pe mine.
Oricât de dificil va fi acest proces,
o vom iubi și sprijini întotdeauna.
La eveniment stăteam cu Zeina și Wadih și îmi era dor de Fahad.
M-am gândit să văd pe unde e.
- Ce e? - De ce ești nervoasă?
Îl urmăresc.
Știți aplicațiile pe care poți să vezi locația cuiva?
Am trei astfel de aplicații. Îl protejez. Sunt o leoaică.
- Știi aplicația de urmărire? - Da.
Fahad nu e unde trebuie.
Se tot duce într-un loc anume. Nu l-am mai văzut până acum.
Verific să văd unde și când se duce
și, dacă nu-mi răspunde la telefon, avem probleme.
Știu că mereu e în Mumbai. Ce caută în afara orașului?
Poate are o ședință altundeva.
Am început să mă panichez, pentru că îl știu pe Fahad de mult.
Îi știu fiecare mișcare, tot ce face.
- Mă faci să râd. - De ce râdeți?
Nu-s de acord cu aplicațiile de urmărire. Nu e sănătos.
Vrei să-l vorbim de rău? Bine. Părăsește-l!
- Sigur te înșală. - N-am zis că m-ar înșela.
Nu e vorba despre a ascunde, ci despre a ști totul.
E sănătos să ai aplicații de urmărire.
Așa funcționează căsnicia noastră.
Cred că exagerezi.
I-am zis că e o prostie, dar nu i-a plăcut.
Poate își extinde afacerea? Nu e mare scofală.
- De ce te stresezi? - Cred că am luat-o razna după naștere.
Nu știu ce am. Nu mă simt destul de bună.
Sunt foarte stresată, pentru că viața mea depinde de el.
Am mai multă nevoie de afecțiune.
După ce am născut-o pe Ayana,
nu știu ce s-a întâmplat cu mine, dar nu…
Am luat-o razna. Nu știu. Ceva…
Nu e depresie postnatală, ci… obsesie postnatală.
- Viza ta e gata? - Ce viză?
- Pentru India. - Am viză cu intrări multiple.
- Cumpăr bilete de avion. - Ce? Unde?
Ce are? A luat-o razna.
Chiar vrea să cumpere bilete de avion și să mergem?
Doar ca să vedem unde e Fahad,
pentru că a lipsit 45 de minute pe aplicația cu care-l urmărește?
Nu înțeleg.
Gata. Mâine, la 14:20.
Am cumpărat biletele, viza Zeinei e gata, a mea era deja gata.
Mergem la Mumbai.
- Ce faceți? Toate bune? - Da. Ne relaxăm.
După ce mi-a venit ideea de a-i împăca pe Zeina și Ebraheem…
Ăsta ar putea fi momentul. Să facem pace!
I-am spus lui Ebraheem să aștepte afară,
ca să poată vorbi în afara evenimentului.
Zeina!
- Ce faci? - Bine.
- Putem să vorbim puțin? - Sigur.
- Mergem afară? - Nu aici?
- Doar noi? - Da.
Am mințit, pentru că, dacă i-aș fi spus, n-ar fi vrut să discute cu Ebraheem.
Apoi l-am văzut pe Hulk, Ebraheem.
Nu e o ambuscadă.
Vreau să rezolvăm lucrurile.
- E-n regulă. Nu mă deranjează. - Nu ți-a cerut să…
Nu a fost ideea lui. A fost a mea.
Sincer, Zeina e arogantă,
când eu sunt bine intenționat.
Eu măcar pot să zic că am încercat. Dacă iese, super! Dacă nu…
- Stăm jos? - Sigur.
Pentru că voi nu aveți tocuri de 13 cm.
- Aduc scaune. - Eram îngrijorat.
Am lăsat-o cu ei. Doar îi priveam.
Ai ceva de zis?
Mi se pare că situația a luat o prea mare amploare
și cred că e din cauză că am tot amânat această discuție.
Mereu vreau să fac ce e bine. Așa m-a crescut tata.
Toți am crescut în familii bune.
Oamenii ne respectă în funcție de ce facem noi, ca persoane.
Nu a început discuția cu atitudinea potrivită.
E orbit de propria mândrie și de ego.
Cu toate acestea, îmi spuneam: „Ai răbdare! Vezi ce vrea să zică!”
Cred că e reciproc. Nu ne placem unul pe celălalt.
Nu mi-ai displăcut niciodată… până când ai făcut ceva care m-a jignit.
Și ai continuat.
Nu e neglijabil ce mi s-a întâmplat. M-a jignit.
Vreau să muncești pentru mine. Vreau să cumpăr firma.
Nu e de vânzare.
- Hei! - Încetați!
Și-a cerut scuze.
Îmi cer scuze.
Dar acțiunile lui ulterioare nu au coincis cu scuzele.
Ți-am acceptat scuzele.
Când ai coborât de pe scenă, am venit și te-am îmbrățișat.
Aveam ochii în lacrimi fiindcă era ceva ce mă deranjase profund.
Te-am lăsat să dai mâna cu soțul meu.
Când te-ai așezat, ai dat-o la întors. Ai spus altceva.
- Cred… - Trecem peste asta.
Încerc să-i împac pe Zeina și pe Ebraheem,
dar lucrurile nu decurg bine.
Nu-ți amintești bine.
- Stai să termine! - Eu…
Îmi amintesc bine. S-a filmat.
Când mi-a aruncat privirea aia… Când a făcut asta,
mi-am dat seama că nu are intenții bune.
Și Danya e victima acestei situații.
Lăsând asta la o parte, pentru că a trecut mult…
Nu, nu a trecut mult timp,
pentru că, dacă așa tratezi sursa problemei,
- …dacă tu crezi că… - Asta cred toți.
- Zeenia… Nu poți… - „Zeina”, nu „Zeenia”.
- „Zeina”. - Zeina.
Nu poți să-ți impui părerile asupra altora.
- E părerea mea. - Nu pare că decurge bine.
Mă gândeam: „Ce se întâmplă?” Simțeam mult ego.
- Chiar voiai ca eu să… - Să vorbești cu el. Ce s-a întâmplat?
Nu așa mi l-ai descris.
Am ajuns la concluzia că așa e Ebraheem.
Nu încerc să te conving…
Îl percep așa, pentru că i-am văzut adevărata față.
- Cu ce ți-am greșit? - În afară de asta? Cu nimic.
Ce s-a întâmplat înainte? Ai venit în biroul meu și…
Am ripostat cu forță, dar a fost nevoie,
ca să mă asigur că afacerea și imaginea mea sunt protejate.
- Ebraheem, stai! - Mi-ai zis că-s o javră!
Stai!
- M-ai făcut javră. - Ce înseamnă „javră”?
- Hei! - Ascultați!
Ebraheem!
Ce înseamnă?
Dacă el a dat prima lovitură, eu o dau pe ultima.
- Cică nu știe ce înseamnă. - Mă enervează puștiul ăsta.
Era clar că nu era pregătit să-și ceară scuze. Trebuia să-l potolesc.
- Ai de gând să faci ceva? - Ce?
- Vrei să faci ceva? - Ebraheem apelează la violență.
Ba nu. Nu fac nimic.
Acum problema era între Ebraheem și Hanna.
Vrei să fii bărbat? Să te vedem!
Protejează-ți soția!
Eu, Ebraheem Al-Samadi,
sunt pregătit să mă apăr până la sfârșitul vieții,
atâta timp cât am dreptate.
Subtitrarea: Diana Lupu